
Comisia pentru buget,

finanţe şi bănci

Bucureşti,      05.02.2003  

Nr. 22/17

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 113/1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998 cu care comisia noastră a fost sesizată în fond cu adresa Biroului Permanent nr. 615 din 8 ianuarie 2001.

PREŞEDINTE,

Prof. dr. Florin Georgescu



Parlamentul  României

Comisia pentru buget,

finanţe şi bănci

Bucureşti,       05.02.2003  

Nr. 17

RAPORT

asupra proiectului de Lege privind aprobarea Ordonanţei de urgenţă a Guvernului nr. 113/1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998

Cu adresa nr. 615 din 8 ianuarie 2001, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 113/1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998.

La întocmirea raportului s-au avut în vedere avizul primit de la Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind aprobarea Ordonanţei de urgenţă a Guvernului nr. 113/1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998, în şedinţa din 18 decembrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente admise:

Nr.

crt.
Text iniţial
Text propus de Comisie

(autorul amendamentului)
Motivare

1.
Titlul Legii

“LEGE

privind aprobarea Ordonanţei de urgenţă a Guvernului nr. 113/1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998”
Nemodificat


2.
“Articol Unic

Se aprobă Ordonanţa de urgenţă a Guvernului nr. 113 din 30 iunie 1999 pentru modificarea şi completarea unor acte normative în baza Ordonanţei de urgenţă a Guvernului nr. 61/1998, şi publicată în Monitorul Oficial al României, Partea I, nr. 315 din 30 iunie 1999, cu următoarele modificări:”
Nemodificat


3.
Pct. 1 – La art. I ….

(text adoptat de Senat)
Art. I se abrogă
Art. I, pct. 6, alineatul 5 al art. 13 face referire la O.G. 11/1996 privind executarea creanţelor bugetare, aprobată prin Legea nr. 108/1996 care a fost abrogată prin art. 170 alin. (2) lit. a) din Ordonanţa Guvernului nr. 61/2002 privind colectarea creanţelor bugetare.

4.
Pct. 2 Art. II – partea introductivă

(text adoptat de Senat)
Se elimină.
Revenim la forma O.G. 113/1999 întrucât aceasta s-a completat cu alin. 31 prin O.G. 11/2001.

5.
Art. II 

(text ordonanţă)
Art. II se abrogă
Obligaţia depunerii declaraţiilor de impunere de către contribuabilii care datorează impozite şi taxe locale este prevăzută la art. 62 din Ordonanţa Guvernului nr. 36/2002 privind impozitele şi taxele locale, republicată, cu modificările şi completările ulterioare.

În ceea ce priveşte obligaţiile declarative ale contribuabililor către bugetul de stat, acestea rămân nemodificate aşa cum sunt prevăzute de Ordonanţa Guvernului nr. 68/1997, republicată, cu modificările şi completările ulterioare.

6.
Art. III pct. 1. Art. 4 va avea următorul cuprins:

“Art. 4 – În sensul prezentei ordonanţe, prin impozite se înţeleg sumele datorate, potrivit legii, bugetului de stat şi bugetelor locale, precum şi orice alte sume care constituie venituri de natură fiscală, a căror administrare revine Ministerului Finanţelor sau, după caz autorităţilor administraţiei publice locale.”

(text ordonanţă)
Art. III pct. I. Art. 4 va avea următorul cuprins:

“Art. 4 – În sensul prezentei ordonanţe, prin impozite se înţeleg sumele datorate, potrivit legii, bugetului de stat şi bugetelor locale, precum şi orice alte sume care constituie venituri de natură fiscală, a căror administrare revine Ministerului Finanţelor Publice sau, după caz autorităţilor administraţiei publice locale.”
Pentru respectarea titulaturii în vigoare.

7.
Art. III punctele: 2 – 4 şi punctele 6, 8 - 10

(text ordonanţă)
Se aprobă
Textele articolelor au fost modificate prin O.G. 62/2002 pentru modificarea O.G. 70/1977 privind controlul fiscal.

8. 
Art. III punctele: 12 şi 13

(text ordonanţă)
Se abrogă
Idem

9.
Art. III punctul 18

(text ordonanţă)
Se abrogă
Idem

10.
Punctul 3 Art. IV – Se abrogă –

(text adoptat de Senat)
Nemodificat


11.
Art. V

(text ordonanţă)
Nemodificat


12.
Punctul 4 – Articolul VI va avea următorul cuprins:

“Art. VI – Ordonanţa Guvernului nr. 11/1996 privind executarea creanţelor bugetare, publicată în Monitorul Oficial al României, Partea I, nr. 108/1996, aprobată şi modificată prin Legea nr. 108/1996, cu modificările şi completările ulterioare, Ordonanţa Guvernului nr. 68/1997 privind procedura de întocmire şi depunere a declaraţiilor pe impozite şi taxe, republicată în Monitorul Oficial al României, Partea I, nr. 121 din 24 martie 1999, aprobată şi modificată prin Legea nr. 73/1998, cu modificările şi completările ulterioare şi Ordonanţa Guvernului nr. 70/1997 privind controlul fiscal, publicată în Monitorul Oficial al României, Partea I, din 30 august 1997, aprobată şi modificată prin Legea nr. 64/1999, cu modificările şi completările aduse prin prezenta ordonanţă de urgenţă, vor fi republicate în Monitorul Oficial al României, 
Art. VI se abrogă


O.G. 11/1996 a fost abrogată prin art. 170 alin. (2) lit. a) din Ordonanţa Guvernului nr. 61/2002 privind colectarea creanţelor bugetare.







Partea I, dându-se textelor o nouă renumerotare.”

(text adoptat de Senat)



La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 14 noiembrie 2000.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

   Consilieri parlamentari:

   Onete Alexandru

   Bărdiţă Mariana

